রাত পোহালেই ছটপুজো, বালুরঘাটে সক্রিয় প্রশাসন

বালুরঘাট: রাত পোহালেই ছটপুজো (Chhath Puja)। তার আগে বালুরঘাটের (Balurghat) আত্রেয়ী নদীর কল্যাণীঘাটে নিরাপত্তার খতিয়ে দেখলেন বালুরঘাট পৌরসভার চেয়ারম্যান অশোক মিত্র, ডিএসপি হেডকোয়ার্টার বিক্রম প্রসাদ ও বালুরঘাট থানার আইসি সুমন্ত বিশ্বাস।

পৌরসভা ও পুলিশ প্রশাসনের তরফে ঘাট পরিদর্শনে উপস্থিত আধিকারিকরা ঘাটের আলো, ব্যারিকেড, ভিড় নিয়ন্ত্রণ ও জলসীমায় নিরাপত্তা ব্যবস্থা খতিয়ে দেখেন। জানা গিয়েছে, পুরো ঘাট এলাকায় পর্যাপ্ত আলো এবং পুলিশ মোতায়েন থাকবে। সোমবার বিকেল থেকেই পুণ্যার্থীরা আত্রেয়ী নদীর ঘাটে পুজো দিয়ে শুরু করবেন ছট উৎসব। মঙ্গলবার ভোরে অরঘ্য দেওয়ার মধ্য দিয়ে শেষ হবে ছট পুজো।

আরও পড়ুন: আলিপুরদুয়ারে মহিলা চিকিৎসককে ভিডিওকলে বিরক্ত, গ্রেফতার বাদাম বিক্রেতা

এই বছর আত্রেয়ী নদীতে জলস্তর তুলনামূলকভাবে অনেক বেশি থাকায় নদীর মধ্যে বিশেষ নজরদারির ব্যবস্থাও করা হয়েছে বলে জানিয়েছেন ডিএসপি হেডকোয়ার্টার বিক্রম প্রসাদ।

“ছট পুজোকে ঘিরে যাতে কোনও দুর্ঘটনা না ঘটে, সেই জন্য প্রশাসনের তরফে জোরদার নিরাপত্তা ব্যবস্থা নেওয়া হয়েছে আত্রেয়ী নদীর কল্যাণীঘাটে। আলোকসজ্জা, ব্যারিকেড, পুলিশ মোতায়েন—সবদিকেই কড়া নজর প্রশাসনের।”